Den ene af de to mænd  - en 25-årig mand - med tilknytning til Bandidos, der tirsdag blev anholdt i sagen om weekendens knivdrab i Jomfru Ane Gade i Aalborg, blev onsdag formiddag løsladt. Den anden - en 33-årig mand - fremstilles i grundlovsforhør klokken 13. Den 33-årige mand fremstilles som sigtet for medvirken til drabet på den 21-årige William Lennon fra Århus. I alt er ti personer sigtet i sagen. Ifølge politiets efterforskning var der ikke tale om et bandeoprør, men om uoverensstemmelser på diskoteket Tiger der tidligt lørdag morgen pludseligt udviklede sig voldsomt. Efterforskningen har dog vist, at nogle af de implicerede i slagsmålet - en gruppe indvandrere fra København - samme aften havde været til fest i Bandidos' klubhus i Aalborg.

Referat:
En af de to mænd, der tirsdag blev anholdt i sagen om weekendens knivdrab, er blevet løsladt. Den anden anholdte fremstilles i grundlovsforhør onsdag